Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18304

2. Megjegyzés: A cél a szükséges úszó mentőeszközök lehető leggyorsabb eljuttatásának és üzembe helyezésének előzetes megtervezése olyan számban, amely megfelel a repülőteret általában igénybe vevő legnagyobb repülőgépnek. További kiegészítő tájékoztató a Repülőtér Szolgálati Kézikönyv I. rész 13. fejezetében található. A biztosítandó védelem szintje 9.2.3 A repülőtéren biztosítandó tűzoltó és mentő szolgálat védelmi szintje meg kell, hogy feleljen a 9.2.4 és 9.2.5 pont alapelvei szerint meghatározott repülőtéri kategóriának kivéve, ahol a repülőteret általában igénybe vevő legmagasabb kategóriába tartozó repülőgépek mozgás-száma az egymást követő legforgalmasabb három hónap alatt kevesebb, mint 700, mert itt a biztosítandó védelem szintje ne legyen alacsonyabb, mint a megállapított kategóriánál egy szinttel alacsonyabb védelmi szint. Megjegyzés: A mozgás-szám számításnál egy felszállás, vagy egy leszállás egy mozgást jelent. 9.2.4 Ajánlás — 2005 január 1.-től a repülőtéren biztosítandó tűzoltó és mentő szolgálat védelmi szintje feleljen meg a 9.2.4 és 9.2.5 pont alapelvei szerint meghatározott repülőtéri kategóriának. 9.2.5 A repülőtér kategóriát a repülőteret általában igénybe vevő leghosszabb repülőgépek és törzsszélességük alapján a 9-1. táblázat szerint kell meghatározni. Megjegyzés: A repülőteret általában igénybe vevő repülőgépek kategóriájának meghatározása alkalmával először a teljes hosszt, majd a törzs szélességet vegyék alapul. 9.2.6 Ha a legnagyobb hossznak megfelelő kategória kiválasztása után kiderül, hogy a repülőgép törzsének szélessége nagyobb, mint a 9-1. táblázat 3. oszlopában meghatározott legnagyobb szélesség, az adott repülőgép vonatkozásában eggyel magasabb kategóriát kell választani. Megjegyzés: A repülőtér tűzoltó és mentő szolgálati kategóriájának, valamint a tűzoltó és mentő felszerelések és szolgálatok meghatározásával kapcsolatos útmutató az A. Melléklet 17. részében, valamint a Repülőtér Szolgálati Kézikönyv 1. részében található. 9-1. táblázat: Repülőtér kategóriák a tűzoltó és mentő szolgálat biztosítására Repülőtér kategória (1) Repülőgép teljes hossza (2) Legnagyobb törzs szélesség(3) 0.00 métertől 8.99 méterig 2 méter 9.00 métertől 11.99 méterig 2 méter 12.00 métertől 17.99 méterig 3 méter 18.00 métertől 23.99 méterig 4 méter 24.00 métertől 27.99 méterig 4 méter 28.00 métertől 38.99 méterig 5 méter 39.00 métertől 48.99 méterig 5 méter 49.00 métertől 60.99 méterig 7 méter 61.00 métertől 75.99 méterig 7 méter 76.00 métertől 89.99 méterig 8 méter 9.2.7 A csökkent forgalom várható időszakai alatt a biztosítandó védelem szintje a repülőgép mozgások számától függetlenül nem lehet alacsonyabb, mint a repülőteret tervek szerint igénybe vevő legmagasabb repülőgép kategória által igényelt szint. Tűzoltó anyagok 9.2.8 Ajánlás — A repülőtéren biztosítsák úgy az alapvető, mint a kiegészítő tűzoltó anyagokat. 2007/70/II. szám Megjegyzés: A tűzoltó anyagok ismertetése a Repülőtér Szolgálati Kézikönyv 1. részében található. 9.2.9 Ajánlás — Az alapvető tűzoltó anyag a következő:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes